Ansøgning om udvidelse af virksomhed i landzone - Kalundborgvej 105 A, 
Svebølle 
Sagsfremstilling 
14.    Ansøgning om udvidelse af virksomhed i landzone - Kalundborgvej 105 A, Svebølle  
                                                                                                                        Åbent 
Sagsnr.: 326-2014-94821       J.nr.: 01.03.03            Gorm Toft.: 326-2014-141118 
  
[adresse] 
På ejendommen [adresse], 4470 Svebølle, drives en VVS-virksomhed, som de senere år er vokset til at 
have 25-30 ansatte. Virksomheden er oprindeligt indrettet i en overflødiggjort driftsbygning på 475 m2, som 
indeholder kontorer, lager og personalefaciliteter. 
  
Ejendommen er beliggende i landzone mellem to mindre bebyggelser, som er omfattet af kommuneplanramme 
S6.BL06 (Sophie Dam), område til blandet bolig og erhverv (Bilag 1). Indenfor område til blandet bolig og erhverv kan 
etableres mindre virksomheder. Erhverv kan omfatte håndværks- og servicevirksomheder inden for fremstilling, 
byggeri og anlæg, engroshandel, transport og lignende inden for miljøklasse 1-3. 
  
Der ansøges om tilladelse til at opføre to haller på i alt ca. 1.000 m2. Herved kan læsning og opbevaring af 
materialer samt parkering af biler foregå indendørs. Pladsen er blevet utilstrækkelig, og udendørs er der nu en del 
oplag samt parkering af virksomhedens biler (Bilag 2). Ejendommen har oprindeligt været en firelænget gård og de 
ansøgte haller ønskes placeret, hvor to længer tidligere har ligget. Ud fra [adresse] oversigtsfoto, blev 
disse nedrevet mellem 1999 og 2001. 
  
Vejledningen til planloven og Kalundborg Kommunes administrationsgrundlag for planlovens landzonebestemmelser 
giver ikke umiddelbart mulighed for at meddele en landzonetilladelse til så væsentlig en udvidelse i landzone, 
udenfor kommuneplanlagt område, af en virksomhed, der ikke er tilknyttet landbruget. 
  
Hvis virksomheden derimod bliver omfattet af et kommuneplanlagt rammeområde, vil der være afsæt for at 
sagsbehandle en ansøgning om landzonetilladelse til udvidelse af virksomheden. Dette forudsætter en ændring af 
kommuneplanen ved gennemførelse af en forudgående offentlighed efter planloven med henblik på udarbejdelse af 
et kommuneplantillæg. Alternativt kan der meddeles afslag på ansøgning om landzonetilladelse. 
  
Teknik og Miljø vurderer, at der er tale om en mindre virksomhed, idet hovedparten af de ansatte ikke arbejder på 
selve ejendommen, men kommer der for at hente deres arbejdsbiler og materialer. I forhold til naboer vurderes 
virksomheden at ligge i miljøklasse 1-3, såfremt al aflæsning og læsning af materialer foregår indendørs med 
lukkede porte og udendørs oplag flyttes indendørs. Virksomheden vil således kunne indgå i et rammeområde for 
blandet bolig og erhverv. 
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at der gennemføres en foroffentlighed efter planloven med henblik på udarbejdelse 
af et kommuneplantillæg, der inddrager ejendommen [adresse] i rammeområde S6.BL06. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 2. juni 2014: 
Udvalget vedtog at godkende teknik- og miljøchefens indstilling. 
Bilag 1 - Oversigtskort for [adresse] 
326-2014-144479 
Bilag 2 - Ansøgningsmateriale for [adresse] 
326-2014-144372 
